Буучай Бурмалов.
 ЭНЕБИСКЕ.
 
 Алтай-Каҥай кудайым,
 Алкыш болгой јериме!
 Алтан јажы кыр ажып,
 Алтап јетти, энеме.
 
 Ӧдӱп келген јӱрӱмди
 Ол јылдардыҥ јӱгинде.
 Чылап калган јол-изи
 Чырыш болды јӱзинде.
 
 Бала тужы ойногон
 Байбыш сууныҥ јарады.
 Эҥчейгенче койлогон.
 Элдӱгемниҥ сындары.
 
 Карга-јутка сабадып,
 Кара чачы кажайган.
 Камык бисти чыдадып,
 Кайран бойы арыган.
 
 Ыйык туулу јеристе
 Ырыс берген энейис.
 Сӱмер кырлу јеристе
 Сӱӱнчи берген, энейис.
 
 Јӱрегиниҥ алдынаҥ
 Јӱрӱм берген энейис.
 Сӱӱп, эркелеп, кабайлап,
 Сӱрлӱ эткен, энейис…
 
 Алтан тайга ажузын
 Алтап чыктаар, энейис.
 Сегис бала ырызы
 Седеҥ артар, энейис.
Баш болзын, букандый 1ылдар?
10-30 јылдар... чокым јарт эмес